### Resumé

Sagen omhandler indkaldelse til åstedsforretning og ekspropriationsbemyndigelse til ekspropriering af areal og rettigheder til brug for sideudvidelse af en vejstrækning på ca. 1,8 km på den offentlige vej Ditte Klausen, Egtved.

### Sagsfremstilling

Den trafikale udvikling i området nødvendiggør en sideudvidelse af Egtved Holt på en strækning på ca. 1,8 km mellem Egtved Holt 12 og Sofia Knudsen.

For trafikalt at kunne håndtere den øgede trafik og belastning med turistbusser, lastbiler. landbrugsmaskiner m.v. som området genererer, er der behov for at udvide vejen.

Vejstrækningen påtænkes udvidet i bredden med 1,5-2 meter asfalt, så vejstrækningen har en konstant bredde på omkring 6 meter samt 0,5 meter rabat i begge sider. Derved muliggøres at større køretøjer kan passere hinanden uden væsentlig kørsel i rabatten.

Forvaltningen kontakter berørte lodsejere med henblik på arealerhvervelse på aftalevilkår, såfremt denne mulighed ikke foreligger indkaldes til åstedsforretning.

Ekspropriationen vedrører følgende matrikelnumre:

* [adresse], Egtved: Matr. nr. 1ba, [adresse], 1h, 1t, 6i, 7au, 7av, 8dx, 16a, 17a og 19b

Anders Petersen er vedlagt som bilag. Åstedsforretningen forventes at strække sig over 2 timer.

##### Lovgrundlag

Efter §§ 96 og 97 i lov om offentlige veje (vejloven) kan vejmyndigheden ekspropriere til offentlig vej, herunder nyanlæg, udvidelse og ændring af bestående anlæg, tilbehør og nødvendige supplerende foranstaltninger.

Efter § 8 i lov om offentlige veje, er det vejmyndighedens ansvar at holde sine offentlige veje i den stand, som trafikkens art og størrelse kræver.

### Økonomi

Omkostninger i forbindelse med ekspropriationen forventes at blive 0,1 mio. kr., som finansieres af anlægsbevilling i særskilt sag om vejudvidelse af  Egtved Holt på en 1,8 kilometer lang strækning.

### Klima og resiliensvurdering

Projektet skal forbedre trafiksikkerheden og fremkommeligheden på [adresse] og ydermere kan der spares på den løbende drift af rabatarealer efter sideudvidelsen.

### Sagens videre forløb

Sagen skal behandles af Økonomiudvalget og Byrådet.

### Indstilling Teknik- og Miljødirektøren indstiller

**at** udvalget anbefaler over for Byrådet, at bemyndige Teknisk Udvalg til at træffe afgørelse om ekspropriation og servitutter for at kunne erhverve arealer fra og pålægge rettigheder på de nævnte matrikler, jf. procedurereglerne i vejlovens §§ 94-123, som også betyder, at erstatningen kan fastsættes ved taksation,

**at** der indkaldes til åstedsforretning med henblik på ekspropriation,

**at** Teknisk Udvalg beslutter hvem fra udvalget, der deltager i åstedsforretningen, og

**at** tidspunktet for åstedsforretningen aftales direkte med det/de udpegede udvalgsmedlem(mer).

### Beslutning

Anbefalet, idet formandskaberne for Kultur & Idrætsudvalget og Teknisk Udvalg drøfter manglende finansiering.

Karoline Jakobsen deltager i åstedsforretningen.